విపక్షాల రాష్ట్రపతి అభ్యర్థి ఖరారుఎంపికకు 9 పార్టీల నేతలతో సబ్ కమిటీన్యూఢిల్లీ, జూన్ 8 (ఆంధ్రజ్యోతి): ఎన్డీఏ కూటమికి పోటీగా రాష్ట్రపతి అభ్యర్థిని ఎంపిక చేసే ప్రక్రియను విపక్షాలు ముమ్మరం చేశాయి. దీనికోసం తొమ్మిది ఎన్డీయేతర పార్టీలు సబ్ కమిటీగా ఏర్పడ్డాయి. విశ్వసనీయ వర్గాల సమాచారం మేరకు.. రాజ్యసభలో ప్రతిపక్ష నేత గులాం నబీ ఆజాద్, జేడీయూ నేత శరద్ యాదవ్, ఆర్జేడీ అధినేత లాలూ ప్రసాద్ యాదవ్తో పాటు టీఎంసీ, సమాజ్వాదీ పార్టీ, బహుజన సమాజ్వాదీ పార్టీ, ఎన్సీపీ, డీఎంకే నేతలు సభ్యులుగా ఉన్నారు. వచ్చే వారం ఈ కమిటీ అన్ని ప్రతిపక్ష పార్టీలతో చర్చలు జరపనుంది. నోటిఫికేషన్ వచ్చాక విపక్షాలు రాష్ట్రపతి అభ్యర్థిని ఖరారు చేయనున్నట్టు సమాచారం. ఇటీవల ఏఐసీసీ అధినేత్రి సోనియా గాంధీ విపక్ష పార్టీలకు ఇచ్చిన విందు భేటీలో సబ్ కమిటీ ఏర్పాటు చేయాలని నిర్ణయించారు. ఎన్డీఏ కూటమి రాష్ట్రపతి అభ్యర్థిపై తమతో చర్చించి ఏకాభిప్రాయం సాధిస్తే మంచిదని, లేదంటే తాము కూడా అభ్యర్థిని బరిలోకి దించుతామని ఇప్పటికే విపక్షాలు అల్టిమేటం జారీ చేశాయి. దీనిపై బీజేపీ పెద్దలు స్పందించకపోవడంతో తామే సరైన అభ్యర్థిని నిలబెడతామని విపక్ష పార్టీలకు నేతృత్వం వహిస్తున్న కాంగ్రెస్ స్పష్టం చేసింది. విపక్షాల తరఫున రాష్ట్రపతి అభ్యర్థిగా పశ్చిమ బెంగాల్ మాజీ గవర్నర్ గోపాలకృష్ణ గాంధీ, లోక్సభ మాజీ స్పీకర్ మీరా కుమార్ పేర్లు వినిపిస్తున్నాయి. శివసేన స్వతంత్ర వైఖరి రాష్ట్రపతి ఎన్నికల్లో తాము స్వతంత్రంగా వ్యవహరిస్తామని ఎన్డీఏ భాగస్వామి అయిన శివసేన ప్రకటించింది. దేశాన్ని హిందూ దేశంగా తీర్చిదిద్దే సత్తా ఉన్న వ్యక్తికే తాము మద్దతు పలుకుతామని, దాన్ని ఆర్ఎస్ ఎస్ చీఫ్ మోహన్ భగవత్ మాత్రమే సుసాధ్యం చేయగలరని ఆ పార్టీ అధికార ప్రతినిధి సంజయ్ రౌత్ తెలిపారు. ఎన్డీఏ రాష్ట్రపతి అభ్యర్థిగా భగవత్ను పోటీలో దించాలని గత కొంతకాలంగా ఆ పార్టీ పట్టుబడుతున్న సంగతి తెలిసిందే. గతంలో కూడా ఎన్డీఏ కూటమిలో శివసేన ఉన్నా కూటమి నిలబెట్టిన అభ్యర్థికి ఓటేయలేదు. 2012లో కాంగ్రెస్ అభ్యర్థి ప్రణబ్ ముఖర్జీకి, 2007లో కూడా అప్పటి కాంగ్రెస్ అభ్యర్థి ప్రతిభా పాటిల్కు మద్దతు ఇచ్చింది. శివసేనకు ప్రస్తుతం 18 మంది ఎంపీలు, 63 మంది ఎమ్మెల్యేలు ఉన్నారు.
vipakshaala rashtrapati abhyarthi kharaaruempikaku 9 paarteela nethalatho sab kamitinyuudilli, joon 8 (aandhrajyoti): ndda kootamiki potiigaa rashtrapati abhyardhini empika chese prakriyanu vipakshaalu mummaram chesaayi. deenikosam tommidi endeeyetara paarteelu sab kamiteegaa erpaddai. vishwasaneeya vargala samacharam meraku.. rajyasabhalo pratipaksha netha gulam nabi ajad, jd netha sharad yadav, argady adhinetha laaluu prasad yaadavto paatu tmc, samajwadi party, bahujana samajwadi party, encpy, dmca nethalu sabhyulugaa unnaaru. vache vaaram ee commity anni pratipaksha paartiilatoe charchalu jarapanundi. notification vachaka vipakshaalu rashtrapati abhyardhini khararu cheyanunnattu samacharam. iteevala aicc adhinetri sonia gaandhi vipaksha paarteelaku ichina vindu bhetilo sab commity erpaatu cheyalani nirnayinchaaru. ndda kootami rashtrapati abhyarthipai tamatho charchinchi ekabhiprayam saadhisthe manchidani, ledante taamu kuudaa abhyardhini bariloki dinchutamani ippatike vipakshaalu altimetam jaarii chesaayi. deenipai bgfa peddalu spandinchakapovadamto taame saraina abhyardhini nilabedatamani vipaksha paarteelaku netrutvam vahistunna congress spashtam chesindi. vipakshaala tarafuna rashtrapati abhyardhigaa paschima bengal maji gavarnar gopalakrishna gaandhi, loksabha maji speaker meera kumar paerlu vinipistunnaayi. sivasena swatantra vaikhari rashtrapati ennikallo taamu swatantramgaa vyavaharistaamani ndda bhagaswamy ayina sivasena prakatinchindi. deshaanni hindu desangaa teerchididde satta unna vyaktike taamu maddatu palukutaamani, daanni ars es cheef mohan bhagavat matrame susaadhyam cheyagalarani aa party adhikara pratinidhi sanjay rauth telipaaru. ndda rashtrapati abhyardhigaa bhagavatnu potilo dinchaalani gatha kontakaalamgaa aa party pattubadutunna sangati telisinde. gatamlo kuudaa ndda kootamilo sivasena unna kootami nilabettina abhyardhiki oteyaledu. 2012loo congress abhyarthi pranab mukharjeeki, 2007loo kuudaa appati congress abhyarthi pratibha paatilku maddatu ichindi. sivasenaku prastutam 18 mandi empeelu, 63 mandi emmelyelu unnaaru.